Laodicea ad Lycum

Laodicea ad Lycum fuit urbs antiqua a rege Antiocho II circa 250 a.C.n. in Phrygia condita, prope flumen Lycum. Rex nomen uxoris suae novae urbi indidit (plures urbes Laodicea dictae in regno Seleucidarum fuerunt).

 Historia 
Postquam Romani et rex Pergamenus Attalus I Antiochum III apud Magnesiam ad Sypilum vicerunt, secundum pacem inter victores et victos Apameae anno 188 a.C.n. pactam, urbs Laodicea regno Pergameno Attalidarum attributa est. Postea, regno ab Attalo III Romanis anno 133 a.C.n. testamento legato, Laodicea urbs provinciae Asiae facta est. Plurimi nummi Laodiceae, sive tempore regni Pergameni sive sub imperatoribus Romanis, percussi usque ad nostrum tempus pervenerunt.

Imperatore Nerone Laodicea ingenti terrae motu vastata est. Incolae suis viribus tamen urbem restituere potueruntTacitus, Annales XIV.27.1: Eodem anno ex inlustribus Asiae urbibus Laodicea tremore terrae prolapsa nullo [a] nobis remedio propriis opibus revaluit.. Divites enim erant : Laodicea nobilissima in imperio Romano erat vestium pulchritudinis causa, purpuratarum praecipue.

 Cives clari 
 Flavius Constantinus, consul anni 457.

 Notae 

 Fontes 
Princeton encyclopaedia
Nummi Laodiceae percussi in Museo Britannico

 Plura legere si cupis 
"Laodicée du Lycos: le nymphée; campagnes 1961-1963", Presses de l'Université Laval, 1969 Recensio critica
Silvia Pedone, "Reconsidering the Decorated Marble Mensae from Laodicea of Phrygia in the Istanbul Archaeological Museum", Revue des études byzantines, 2018: 299-329
Categoria:Phrygia
Categoria:Regnum Pergamenum
Categoria:Urbes Graecae antiquae
Categoria:Urbes Imperii Romani